Новини за Филми, Артисти, Кино, Боксофис, Трейлъри Страницa 750
Страховитите инциденти на снимачната площадка
08.04.2016, 13:25 | синефиш.бг
Високобюджетните филми често означават огромни снимачни площадки и невероятни специални ефекти. В цялото това финансово уравнение са замесени и значителен брой статисти, дубльори и каскадьори, изпълняващи животозастрашаващи акробатики. Именно затова, понякога снимачният процес не минава без неприятни, но и често ужасяващи инциденти. Те не винаги са свързани с координираните сложни каскади. Понякога и главните актьори се нараняват и биват откарани спешно в болница, друг път пък животните, участващи в продукцията, загиват в някоя висикорискова сцена… За съжаление се случва и хора да загубят живота си, в името на това да се забавляваме, когато сме на стола в затъмнения киносалон и сладко похапваме пуканки.Ето някои от страховитите инциденти на снимачната площадка…Трите хикса В този филм дубльорът на Вин Дизел Хари О Конър трябвало да заснеме сцена със сложна каскада – да се спусне скоростно по въже и да се приземи върху акостирала подводница. По време на снимките обаче той се ударил челно в близкия мост и загинал на място. Сцената е оставена във филма, но са отрязани последните няколко секунди преди сблъсъка… Топ Гън Пилотът- каскадьор Арт Шол е трябвало да заснеме сложна маневра на изтребителя, който управлява, но той внезапно загубил контрол и машината се разбила в Тихия океан. До днес не е намерен нито самолета, нито останките на актьора.Пърл Харбър Отново инцидент със самолет. Задачата на каскадьора била просто да прелети пред камерата, но той страховито се блъснал в голямо палмово дърво. Пилотът се възстановил напълно след катастрофата, а сблъсъкът останал в крайния вариант на филма.Острието В една от сцените Антъни Хопкинс трябвало да виси от скала, а под него била враждебната прегръдка на замръзнала река. Въпреки мерките за безопасност, големият актьор паднал в реката, незабавно получил хипотермия и бил откаран спешно в болница.Телепорт Един от хората, които отговаряли за декорите на филма бил затиснат от голям циментен блок. Това станало след края на снимките, когато багер разчиствал декорите и инцидентно ударил стена, която се строполила върху тялото му.Тhe Final Season Операторът Робърт Шлотзауер снимал парадна сцена от хеликоптер, когато невнимателния пилот оплел перките на машината в близките електропроводни жици и тя катастрофирала. Всички освен оператора оцелели. Ярост По време на снимките в Оксфордшър един от каскадьорите бил почти смъртоносно прободен от реквизитния щик на оръжието, с което се сражавал. Тор: Светът на мрака Актрисата Джейми Александър паднала зловещо от метално стълбище по време на снимките. Инцидентът й причинил разместване на интервертебрален диск, единайсет спукани прешлена и дислокация на раменната става, а продукцията била прекъсната за месец, за да може тя да се възстанови. Зрителна измама По време на сцената с измъкването от водната камера във филма „Зрителна измама“, актрисата Айла Фишър почти се удавила, опитвайки се да отключи оковите на ръцете си. Докато се намесили спасителите, тя прекарала три минути във водната камера.Хобит По време на снимките на трилогията не малък брой животни били убити или ранени. Причините били няколко – от лошите условия в конюшните до немарливото отношение на дресьорите, които оставяли без надзор животните и те взаимно се наранявали.Непобедимите 2 По време на каскада, в която трябвало да бъде взривена надуваема лодка, един човек бил убит на място, а друг откаран в болница в критично състояние, където се наложила пет часова операция, за да бъде стабилизиран.Хари Потър и Даровете на Смъртта По време на снимките на филма, дубльорът на Даниъл Радклиф Дейвид Хомс паднал и наранил гръбначния си стълб. Травмата била толкова сериозна, че каскадьорът останал парализиран.Ергенският запой: Част II Каскадьорът Скот Маклийн получил сериозни мозъчни и физически травми в инцидент по време на снимките. Той трябвало да скочи от една движеща се кола в друга, но не успял и нечовешки ударил главата си. След това той осъдил Warner Bros за неуточнени щети. Черният рицар Операторът Конъуей Уиклиф починал нелепо, докато снимал преследване с коли. Превозното средство, на което била монтирана камерата, не успяло да направи деветдесет градусовия завой по трасето и голямата скорост, като и Уиклиф били убити от сблъсъка в крайпътно дърво.Последният самурай В една от баталните сцени на „Последният самурай“, статист бил изритан в слабините от кон, но някак си запазил самообладание и снимките не били прекъснати. Ако сте наблюдателни, можете да видите този инцидент, защото той е оставен във финалната версия на филма.ДАС ... още »
Хю Данси в „Петдесет процента по-тъмно”
08.04.2016, 12:54 | синефиш.бг
След като прекара три сезона с Ханибал и подобни излизащи извън рамките на нормалното поведение типове, Хю Данси е решил да продължи да се разходжа из мрачната страна на живота. Той се е присединил към актьорския състав на „Петдесет нюанса по-тъмно”. Във втория филм от трилогията по романите на Е. Л. Джеймс Анастейша Стийл не само започва нова работа, но трябва да се изправи и пред редица от бившите приятелки на своя любим Крисчън. ... още »
08.04.2016, 12:49 | синефиш.бг
12 години след като изигра Дейвид Брент в телевизионния сериал „Офисът”, Рики Джарвис влиза отново в кожата на досадния си герой от него – Дейвид Брент. Първият трейлър от филма ни показва какъв хумор можем да очакваме от „Дейвид Брент: Живот по пътя” (“David Brent: Life on the Road”). Сега Дейвид Брент работи като търговски представител, но е и рок музикант. Той е замислил документален филм за групата си, подобно на този на Мартин Скорсезе за „Ролинг Стоунс” и с филмовия екип обикаля напред-назад, за да дразни всички по пътя си. ... още »
От Парамаунт са закупили правата за кубинско-американска криминална сага със заглавие „Корпорацията” („The Corporation”), която смятат да продуцират заедно с компанията на Леонардо Ди Каприо Апиън уей. В главната роля най-вероятно ще видим Бенисио Дел Торо. Книгата, по която ще бъде написан сценарият на филма, е документален разказ от Ти Джей Инглиш и ще бъде публикувана едва през 2017 г. Тя разказва за живота на Хосе Мигел Батъл Старши, който е дясната ръка на кубинския лидер Фулхенсио Батиста преди идването на власт на комунистите, а след това бяга в САЩ и се опитва до края на живота си да го ликвидира. ... още »
08.04.2016, 12:34 | синефиш.бг
Гай Пиърс и Кайли Миног ще си партнират в комедията на Стивън Елиът „Запалими деца” („Flammable Children”) заедно с Рада Мичъл. Двамата се познават от съвместното си участие преди около 30 години в телевизионния сериал „Съседи”. Снимките на „Запалими деца” ще бъдат през есента в Австралия. Все още има три други главни роли, които предстои да намерят своите изпълнители. Действието във филма се развива през 1975 г. и ни среща с момче и момиче в тийнейджърска възраст, които правят огромно отрките за себе си и света. ... още »
08.04.2016, 12:30 | синефиш.бг
Майкъл Шанън определено е сред почитателите на Зак Снайдър, който след премиерата на „Батман срещу Супермена: Зората на справедливостта” си спечели доста негативни критики. Шанън има какво да сподели за начина, по който Снайдър режисира. „Изключително много уважавам Зак Снайдър. Много ми хареса да работим заедно по „Мъжът от стомана”. Мисля, че филмите му притежават собствен стил и той се придържа към него. Той не е от онези режисьори, които снимат филм, но тайно си мечтаят да се занимават с нещо друго. Той присъства в своите филми изцяло.” ... още »
Антоан Фукуа щу режисира телевизионен проект
08.04.2016, 12:26 | синефиш.бг
Антоан Фукуа е подписал договор с Уайнстайн къмпани, който би трябвало да продължи няколко години и да доведе до производството на няколко телевизионни проекта. Очевидно от компанията са доволни от сътрудничеството си с режисьора на „ Обратен гард” и биха искали именно с него да навлязат в телевизията. Засега няма подробности за никакви конкретни проекти, но вероятно те няма да закъснеят. Самият Фукуа споделя, че не може да си представи по-подходящо студио, с което да си партнира в това начинание. В момента той е в постпродукционния период на римейка на „Великолепната седморка”. ... още »
Чарлийз Терън се присъединява към „Бързи и яростни 8”
08.04.2016, 12:13 | синефиш.бг
От Юнивърсъл потвърдиха, че носителката на „Оскар” Чарлийз Терон ще участва в новия „Бързи и яростни 8” и то в апетитната роля на злодейка. Вчера пък стана ясно и че Кристофер Хивю от „Игра на тронове” ще бъде един от нейните главни помощници. Очаква се настоящият „Бързи и яростни” да постави началото на нова трилогия във франчайза. На режисьорското място ще е Ф. Гари Грей, а световната му премиера ще е на 14 април 2017 г. ... още »
Новини 6751 - 6759 от 22960 | Страница 751 от 2552
Ключови думи: top 10 филми | филми с лий ван клив | брендън кол | катрин кели ланг | пилето филм | инокентий смоктуновски | има ли кино 4d в Русе | запомнящи се фрази | тайнственият остров на хаваите | валерий тодоровски | ричард чембърлейн | братята чучкови | екзистенц | грета гарбо | симона халачева снимки | селма хайек | майкъл уилямс | сюзън хемпшир | окото | филм с звездни рейнджъри 2